Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 367

12. évfolyam Évi óraszám: 18 JELENISMERET Belépő tevékenységformák Esetfeldolgozás, esetelemzés, értelmezés. Egyéni és csoportos anyaggyűjtés. Kurrens irodalom, sajtó, dokumentumok önálló feldolgozása. Csoportmunka: megbeszélés, feldolgozás, vita, szerepjáték. Témakörök Tartalmak A tudományos haladás kora A technológiai-gazdasági fejlődés dinamikája és világnézeti előfeltevései. A természet legyőzése és az ember felszabadítása a felvilágosodás eszmerendszerében. A szabadság, a jólét, a társadalmi igazságosság és a technológiai modernizáció összefüggései. A racionalitás uralma. Kritikai szempontok a modern értelmezéséhez. Az új gazdasági világrend A piacgazdaság globális tendenciái és mechanizmusai. A növekedés dilemmái. A racionális gazdasági magatartás összetevői a piacgazdaságban. A mikro- és makroökonómia konfliktusai. A „láthatatlan kéz” és a „közlegelők tragédiája”. Állam és piac. Ökonómia és ökológia. Innen és túl a nemzetállamon Magyarország és a globalizáció kihívása. Az európai integráció kérdései. A „helyi társadalom” fogalma és működése. A szubszidiaritás elve. A nemzeti szuverenitás jelentősége a globalizáció korában. Civilizációs konfliktusok (etnikai, környezeti, vallási, gazdasági). Nemzetközi szervezetek és a nemzetek közössége. A gazdasági világverseny hatása a nemzetgazdaságra, a helyi társadalmakra és a politika nemzetközi intézményrendszerére. Információ és társadalom A tanulás és a tapasztalatszerzés, a személyközi érintkezés átalakulása az informatikai és távközlési rendszerek hatására. A tudás fogalmának változásai. Tudás és teljesítmény. A szakértelem szerepe és a specializáció veszélyei. Kultúra és globalizáció A tömegkultúra jelenségeinek értelmezése. A szórakoztatóipar és a techno-telemédiumok. A kulturális sokféleség jelentősége és a fennmaradását fenyegető tendenciák. 2000/95/II. szám Hitek és remények Szellemi és vallási körkép az ezredfordulón. A technológiaigazdasági fejlődés hatása a mindennapi életre A munka világának átalakulása. Munkába lépés, pályaválasztás, munkavállalói stratégiák a mai gazdaságban. A hatékonyságelv és a gazdasági világverseny következményei. Az elgépiesedés és az elszemélytelenedés kockázata. A munkanélküliség kérdése. A társadalmi tér átalakulása a közlekedési és a távközlési technológia fejlődésének hatására. A sebesség kérdése. A fogyasztók társadalma A technológiafüggő életmód jellegzetességei. A fogyasztó szabadsága és kiszolgáltatottsága. A reklám. Pazarló fogyasztás. A jóléti állam. Részesedés és részvétel. A politikai nyilvánosság átalakulása. A családi élet változásai A család kulturális, gazdasági és társadalmi funkcióinak átalakulása. Változások a szexuális viselkedésben és a nemi szerepekben. A feminizmus törekvései. Az életmód átalakulásának hatása a testi és lelki egészségre A higiéné fejlődése és az egészségipar. Civilizációs és környezeti ártalmak. A kémiai biztonság kérdései. A géntechnológia alkalmazásának társadalmi és ökológiai kockázata. A környezet- és egészségvédelem főbb területei, elvei és intézményei. Mentálhigiénés problémák és beilleszkedési zavarok a felnőtté válás életszakaszában. A növekedés határai A bioszféraválság társadalmi és gazdasági összefüggései. A földi élővilág eltartó képességének határai. A technikai civilizáció és a gazdasági növekedés hatása a természeti környezetre. Klímaváltozás, erdőpusztulás, talajerózió, az ivóvízbázisok és más természeti erőforrások kimerülése. A pazarló használat okai és következményei. Környezetszennyezés: az ipari és kommunális hulladék növekedésének és kezelésének kérdései, megelőzés és újrahasznosítás. Népesedési kérdések A demográfiai robbanás társadalmi és gazdasági okai a „harmadik világban”. A népesség csökkenése és elöregedése, ennek problémái hazánkban és más európai országokban. A Föld túlnépesedésének ökológiai és szociális következményei. Migrációs jelenségek a globalizáció korában. A fenntarthatóság A technológiai és gazdasági szemléletváltás szükségessége és lehetőségei. A környezetkímélő magatartás elterjedését ösztönző, illetve gátló kulturális, gazdasági és politikai feltételek. A fenntartható társadalom politikai és gazdasági alapelvei. A továbbhaladás feltételei A tanuló ismerje korunk modernizációs és globális folyamatait, legyen képes az önálló tájékozódásra és véleményformálásra a felmerülő világjelenségekkel és hazai problémákkal kapcsolatban. Tudja. értelmezni e folyamatoknak a kulturális és természeti környezetre gyakorolt hatását. 2000/95/II. szám TÁNC ÉS DRÁMA 9–10. évfolyam Célok és feladatok A tánc és dráma tantervi modul nem elméleti ismeretek tanítását helyezi a középpontba, hanem a drámajáték eszköztárának és a különböző színházi nyelvek elemeinek megtapasztalását a tanulók tevékenységén keresztül. Ez természetesen nem az elméleti ismeretek figyelmen kívül hagyását jelenti; mindössze arról van szó, hogy az elmélet a gyakorlati tevékenység eredményeképpen, az így szerzett tapasztalatokból leszűrve jelenik meg. A tánc és dráma tevékenységközpontú. A tevékenységet követő elemző beszélgetések a fogalmi ismeretek bővítésével járnak, de nem valósulhatnak meg anélkül, hogy a tanulók megszerzett tudásukat, alakulóban lévő véleményüket, felvetődő kérdéseiket cselekvésbe ne emelnék. Az egyes drámai és színházi konvenciók megismerése és használata ezért tanár és tanuló számára egyaránt azzal a haszonnal is jár, hogy a nehezen megfogalmazható (vagy épp formálódó) gondolatok és érzelmek kifejezésére, illetve a meglévő ismeretek gyakorlati ellenőrzésére teremt lehetőséget. Ezt a tevékenységközpontú szemléletet tükrözi a tantervben követett szóhasználat is: gyakran szerepel együtt a játék és a munka szó. Ezek együttes szerepeltetése reményeink szerint megerősíti azt a törekvésünket, hogy bár a különböző területeken folyó művészeti tevékenységet szigorú szakmai folyamatok vezérlik, az órákon való részvétel a tanulók számára minden esetben örömöt és szellemi izgalmat jelentsen. A tánc és dráma lehetőséget nyújt: – a tanulók képesség és adottság szerinti differenciált foglalkoztatására; – a drámajátékban, a táncban és a bábjátékban fellelhető öröm és szabadságélmény megtapasztalására; – a dráma, a tánc és a bábjáték mint művészi kommunikációs forma megtapasztalására; – valós emberi szituációk, illetve fiktív történések különböző színházi formákban való megjelenítésére; – arra, hogy a tanulók a tanterv más területein elsajátított ismereteiket, készségeiket a drámában, a táncban, a bábjátékban is alkalmazni tudják; – arra, hogy a tanulók egyénileg és csoportosan előadást tervezhessenek, létrehozhassanak, illetve a létrejött előadást bemutathassák; – minél több élő és felvett színházi, tánc- és mozgásszínházi, bábszínházi előadás – köztük társaik által készített produkciók – megtekintésére. Fejlesztési követelmények Változatos dramatikus, táncos, bábos tevékenységformákban való részvétel; differenciált feladatokon keresztül a dramatikus, illetve bábos technikák és konvenciók alkalmazása. A táncot felépítő technikai elemek és formák elsajátítása és széles körű alkalmazása. A drámai formával, a bábjátékos technikákkal, a táncot felépítő technikai elemekkel való improvizáció, kísérletezés. A tanulók képessé váljanak saját eredményeik felismerésére és tapasztalataik beépítésére művészeti tevékenységükbe, a különböző színházi formák kulturális tradícióinak tanulmányozására, az alapvető színpadtechnikai eljárások megismerésére; drámával és a különböző színházi formákkal kapcsolatos fogalmi készletük, aktív szókincsük bővítésére. Belépő tevékenységformák Különböző technikákat tartalmazó összetett improvizációk mozgásban, táncban. Epikus alapanyag drámává szerkesztése a tanulói csoportok önálló munkájával. Drámai, színházi alkotások szerkezetének felismerése, a szereplők szándékainak, tetteinek és kapcsolatainak elemzése. A drámai konvenciók gyakorlati alkalmazása. Az újonnan megismert színházi műfajok és a színházi stílusok felismerése, megkülönböztetése. A megismert fogalmi készlet alkalmazása a látott előadás vagy improvizáció elemzésében. Hagyományos és színházi maszkok készítése szabadon választott technikával. A maszk hagyományának, jellegének megfelelő maszkos játékok létrehozása. Mozgásmotívumok átvétele és továbbfejlesztése. Mozgásmotívum-sorok kialakítása önállóan, egyéni tervezés alapján. Összetett improvizációs anyag rögzítése és bemutatása. 2000/95/II. szám 9–10. évfolyam Óraszám: 36 Témakörök Tartalmak Improvizáció Improvizáció a tanár által megadott témára és stílusban, a tanulók által közösen kidolgozott történetváz alapján, a megismert drámai konvenciók összefűzésével, a színházi stílusok elemeinek alkalmazásával, maszkos játék alkalmazásával. Maszkkészítés A festés mint maszk. Papírmaszkok, textilmaszkok, kasírozás stb. Maszkos játék Dramatikus alakoskodó játékokban, színházi munkában. Színházi, dramaturgiai alapfogalmak A fókusz, kontraszt, szimbólum, cselekménybonyolítási modell, drámaszerkezet fogalmának ismerete. Drámai konvenciók csoportosítása, egymásra építése Történetszerkesztés és -megjelenítés a különböző színházi és drámai konvenciók alkalmazásával. A színházi műfajok és stílusok tanulmányozása A történeti műfajok és napjaink színházi műfajai. Az egyes színházi stílusok jellemző jegyeinek felismerése látott és saját részvétellel zajló színjátékokban, drámamunkában. Különböző színházi irányzatokhoz tartozó színházi előadások megtekintése, megvitatása. Mozgásmotívumok kialakítása megadott szituáció, zene vagy téma alapján Egy adott szituáció megfogalmazása tartásképben, majd mozdulatsorral. Tükörgyakorlatban felvezetett motívum szabad kibontása. Improvizáció adott zene vagy téma alapján, megadott mozgásmotívumok felhasználásával. A továbbhaladás feltételei Az összetett drámai konvenciók alkalmazása a csoportos improvizációkban. A legfontosabb színházi műfajok és stílusok ismerete, felismerése. A legfontosabb színházi és drámai fogalmak ismerete. Részvétel maszk készítésében és/vagy maszkos improvizációban. Részvétel legalább egy, a tanult mozgáselemekre épülő mozgásetűd létrehozásában. 2000/95/II. szám MOZGÓKÉP- ÉS MÉDIAISMERET 11–12. évfolyam E tantervi modul helyi tantervbe történő beépítéséhez két változat („A”, „B” változat) közül választhatnak az iskolák. „A” változat Célok és feladatok A mozgóképkultúra és médiaismeret a gimnáziumi oktatás során is elsősorban a mozgóképi (film, televízió, video, komputerjáték, web) szövegértés képességének fejlesztését, az önálló és kritikus attitűd kialakítását és az audiovizuális média társadalmi szerepének, működési módjának tisztázását szolgálja, egyben a személyiségfejlesztés alapvető eszköze. A 8. évfolyamon megszerzett alapszintű mozgóképnyelvi és művelődéstörténeti tájékozottság felidézését követően a cél a filmnyelvi tájékozottság és kifejezőkészség fejlesztése mellett elsősorban a stílustörténet néhány fontos mozzanatának ismerete, a műismeret és az elemzési készség fejlesztése. Fontos eleme a tárgy gimnáziumi oktatásának a mozgókép magaskultúrájának és tömegkultúrájának viszonya, az eltérő alkotói és nézői szerepek felismertetése. A médiaismereti stúdiumok elsősorban a médiaintézményekre ható alapvető gazdasági, politikai és jogi, illetve a médiaszövegek befogadására, a közönségre hatással lévő tényezők tanulmányozását célozzák. Tárgyalni kell a tapasztalati valóság és a média által reprezentált, filmvásznon, képernyőn megjelenő virtuális világ viszonyát, az eltérés tényén túl annak okait, például az etnikumok és a különböző kultúrák tekintetében. A 11. és a 12. évfolyamokon a művek feldolgozása során fokozatosan erősödik a fogalmi gondolkodás, az absztraháló készség fejlesztése, a mozgóképi szövegek értelmezésénél pedig az ismeretek alkalmazása. Ugyanakkor továbbra is meghatározó a kreatív gyakorlatok, az önálló tevékenységi formák, a projektmunka szerepe. Belépő tevékenységformák A mozgóképkultúra és médiaismeret oktatásában az általános iskola végén alkalmazott − többnyire élményközpontú, kreatív helyzetekre épülő − tevékenységformák többsége érvényesen adaptálható a gimnáziumi környezetben is. – Művek, műsorok, illetve azok részleteinek csoportos vagy kiscsoportos megtekintése (a mozgóképi szövegek – film, televízió, videó, komputerjáték, web – terjedelméből adódóan a kötött órai kereteken belül többnyire csak a szövegek részleteken keresztüli felidézése, elemzése tervezhető, a műveket a kötött időkereteken kívül kell megtekinteni). – Mozgóképi szövegek feldolgozása egyéni, kiscsoportos vagy csoportos formában: = kreatív gyakorlati feladatokkal (pl: felidézés, asszociáció, jelenetek, képsorok kiválasztása, csoportosítása, átszerkesztése), = megbeszélés útján (pl. állítások megfogalmazása, feltevések ütköztetése, értelmezés). – Az ábrázolás eszközeinek tanulmányozása: önálló vagy kiscsoportos feladatok (pl. képsorterv, story-board – rajzos skiccekkel illusztrált beállításterv –, illetve jelenetterv készítése, élőkép – pillanatra megdermedő szituáció – kialakítása, megvilágítási kísérletek, főcímkészítés – pl. egy tévéműsor bejelentkező képsora –, kommentár, illetve hangalámondás készítése). – Rövid tanulói beszámoló, kiselőadás, demonstráció (pl. alkotók pályaképe, filmstílusok, filmműfajok bemutatása, nézettségi adatok feldolgozása, fogyasztói szokások, trendek értelmezése, művelődéstörténeti háttér ismertetése szakirodalom vagy önálló informálódás alapján). – Az életkori sajátosságoknak megfelelő és a fogalmi gondolkodás és kifejezőkészség fejlesztését szolgáló tevékenységek, így az esszéformában feldolgozott problémák, pl. összehasonlító elemzés, kritikaírás. Szakfolyóiratok tanulmányozása, idegen nyelvű szakirodalom gyűjtése, szakirodalmi szövegek kivonatos összefoglalása, absztraktok készítése. Szerkesztési feladatok, headline és filmelőzetes készítése. – Projektmunka: az órakeretet meghaladó és hosszabb időszakra (3–6 hét) kiadott, gyakran több lehetőség alapján választható egyéni vagy kiscsoportos feladatok, tevékenységi formák (pl. kutatás, adatok, tények, információk öszszegyűjtése, rendszerezése és feldolgozása − sajtóanyagokra, moziműsorokra, rádió- és televízióműsorokra, weblapokra, reklámkampányokra vonatkozóan – esettanulmány készítése, forgatókönyv készítése fotó, ill. videoetűd készítése, interjú és riport készítése, filmelőzetes megtervezése, illetve elkészítése, logó, illetve címlaptervezés, munkanapló készítése). 2000/95/II. szám

Source: https://magyarkozlony.hu/hivatalos-lapok/b832d080b157fde7df912d2eb9829b4b3714ead0/dokumentumok/97fb1cc1f33b64f375f4ac2600601d480ba42367/letoltes